октобар 2013.

**ИНФОРМАЦИЈА**

 **ПОРТАЛ ЗА НАДЗОР НАД ИЗВРШЕЊЕМ БУЏЕТА РЕПУБЛИКЕ СРБИЈЕ**

**Пројекат:** “**Јачање надзорне улоге и јавности у раду Народне скупштине**” спроводи Програм

Уједињених нација за развој УНДП, финансиран од стране Швајцарске агенције за развој и сарадњу (СДЦ), представља одговор на исказане потребе Народне скупштине за унапређењем своје надзорне улоге као и укључивање и информисање грађана о раду НСРС

**Портал- консултације сса НСРС и народним посланицима**

Народна скупштина Републике Србије је потписивањем изјаве о сарадњи са Програмом уједињених нација за развој (УНДП) и Амбасадом Швајцарске конфедерације као донатора дана 5. септембра 2012. године. званично започела са спровођењем пројекта који предвиђа увођење портала за надзор над трошењем јавних финансија.

За потребе извештавања о јавним финансијама посланицима Народне скупштине Републике Србије сакупиће се информације о томе шта је од података о извршењу буџета директних (ДБК) и индиректних (ИБК) корисника буџета доступно у Управи за трезор као и колики је обим података потребан посланицима ради што бољег увида у приходе и расходе.

**Народним посланицима ће се представити шта је све од података доступно у Управи за трезор** и како је могуће анализирати добијене податке, како би се на основу тога отворила расправа и сакупили и разматрали нови захтеви о потребама посланика у вези извештавања о јавним финансијама.

**На примерима би се показало:
- Преглед текућих и расположивих апропријација по ДБК
- Преглед текућих и расположивих квота по ДБК
- Преузете обавезе (у односу на апропријације и на квоте)
- Извршена плаћања (у односу на апропријације, квоте и преузете обавезе)
- Приходи Републике по економској класификацији (ostvareni prihodi od PDV-a, poreza, akciza itd)
- Неизвршена плаћања по ДБК, по економској класификацији
- трансфери ДБК ка ИБК
- изводи**

Исто тако би се описао начин анализе праћења извршења буџета код индиректних корисника, као и разлике у евиденцијама са којима располаже Управа за трезор у односу на евиденцију код ДБК. Након описа се исто очекује дискусија са предлозима захтева о потребама посланика у вези извештавања о јавним финансијама.

**Фазе развоја портала**: анализа, израда логичког дизајна система, програмирање, набавка опреме, тестирање и обука.

Увођењем портала постојећа овлашћења би се вршила путем електронског преноса информација. Правовремено информисање је дефининсано и Законом о Народној скупштини (члан 41.) којим је предвиђено да народни посланик има право да буде благовремено и потпуно обавештен о свим питањима из надлежности Народне скупштине, као и право да тражи обавештења која су му потребна за обављање посланичке функције.

Увођење портала се базира на неколико стратегија кључних за развој Србије: Стратегија и акциони планови за развој електронских комуникација и информационог друштва (Службени гласник бр. 87/06) донесена у складу са Агендом за развој електронских комуникација у југоисточној Европи из 2002. године; Стратегија и Акциони план за развој електронске управе до 2013. године (Службени гласник бр. 83/09); Национална стратегија за борбу против корупције, најновији Акциони план ѕа спровођење Националне стратегије за борбу против корупције.

Развој друштва и државе је утемењен на основу правилне расподеле власти и одговорног управљања где успостављање наведеног портала сматрамо као један од механизама ка остваривању овог циља а посебно са аспекта утицаја на квалитет законодавства, заштите људских права, општих принципа одговорног фискалног управљања (Закон о буџетском систему, члан 27б.) односно поштовање принципа полагања рачуна и транспарентности као и принципа правичности где се подразумева да се узима у обзир утицај на благостање садашњих и будућих генерација.

*Анализу и развој портала раде:*

1. *Проф.др. Синиша Илић, експерт УНДП за анализу и израду портала*
2. *Небојша Кељвић, експерт УНДП за анализу и израду портала*
3. *Маја Павловић, финансијска служба Народне скупштине Републике Србије*

*Од странке пројекта за спровођење израде портала задужена: Биљана Леденичан, УНДП портфолио менаџер*